Toshkent shahrida "Mercedes-benz" avtomobilining yonib ketish sabablari aniqlandi

2022 yil 10 aprel kuni soat 13:40 larda Toshkent shahri M.Ulugbek tumani, Mustaqillik shoh ko`chasi Pushkin metro bekati qarshisida "Mercedes-benz GL 500" rusumli avtomobil yonib ketgani haqida xabar berilgan edi.
️o`l harakati xavfsizligi xizmatining dastlabki ma`lumotlarga ko`ra, "Mercedes-benz GL 500" avtomobili  1985 yilda tug`ilgan haydovchi O.O. boshqaruvida bo`lgan. Avtomobilning dvigatel qismida  elektr simlarida qisqa tutashuv sababli yong`in yuzaga kelgan.
O`t o`chiruvchilar voqea joyiga zudlik bilan etib borgan va yong`in bartaraf etilgan.
Hodisa natijasida tan jarohati olgan fuqarolar yo`q. Transport vositasiga zarar etgan.
Ushbu holat yuzasidan Toshkent shahar FVB va YHXB xodimlari tomonidan surishtiruv harakatlari olib borilmoqda.